Βουλευτικές εκλογές στην Τουρκική Δημοκρατία της Βόρειας Κύπρου 2022

Στις 23 Ιανουαρίου 2022 διεξήχθησαν πρόωρες βουλευτικές εκλογές στην Τουρκική Δημοκρατία της Βόρειας Κύπρου, για να εκλεγούν τα 50 μέλη της Συνέλευσης της Δημοκρατίας.

Πέντε κόμματα πέρασαν το εκλογικό όριο (5%) και μπήκαν στη Συνέλευση. Το Κόμμα Εθνικής Ενότητας του Φαΐζ Σουτσούογλου ήρθε πρώτο, κερδίζοντας τις 24 από τις 50 έδρες.

Μετά τις εκλογές, το Κόμμα Εθνικής Ενότητας, το Δημοκρατικό Κόμμα και το Κόμμα Αναγέννηση σχημάτισαν κυβέρνηση συνεργασίας με Πρωθυπουργό τον Φαΐζ Σουτσούογλου. Στις 3 Μαρτίου 2022 η Συνέλευση έδωσε ψήφο εμπιστοσύνης στην κυβέρνηση με 29 ψήφους υπέρ και 20 κατά. Στη συνεδρίαση της 7ης Μαρτίου 2022 ο Ζορλού Τορέ εξελέγη Πρόεδρος της Συνέλευσης με 27 ψήφους υπέρ και 21 κατά.

 Ιστορικό 
Η πρόωρη διεξαγωγή των εκλογών προγραμματίστηκε όταν ο πρώην Πρωθυπουργός Έρσαν Σανέρ υπέβαλλε την παραίτηση της κυβέρνησής του επειδή έχασε την πλειοψηφία στη Συνέλευση, τον Οκτώβριο του 2021. Στις 5 Νοεμβρίου 2021 ο Φαΐζ Σουτσούογλου, ο νέος αρχηγός του Κόμματος Εθνικής Ενότητας, ανέλαβε καθήκοντα ως προσωρινός Πρωθυπουργός της υπηρεσιακής κυβέρνησης, μέχρι τις νέες εκλογές.

 Εκλογικό σύστημα 
Σύμφωνα με το Σύνταγμα της Τουρκικής Δημοκρατίας της Βόρειας κύπρου, η Συνέλευση της Δημοκρατίας αποτελείται από 50 μέλη, τα οποία εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι αναλογική εκπροσώπηση από 6 πολυεδρικές εκλογικές περιφέρειες. Το εκλογικό όριο για να μπει ένα κόμμα στη Συνέλευση είναι 5% των ψήφων. Οι εκλογείς μπορούν να ψηφίσουν με διάφορους τρόπους:

 με σταυρό προτίμησης σε ένα κόμμα με όλους τους υποψηφίους του
 με σταυρούς προτίμησης σε συγκεκριμένους υποψήφιους ενός κόμματος (ο αριθμός υποψηφίων που θα ψηφίσουν πρέπει να ισούται με τον αριθμό εδρών της περιφέρειας). 
 μικτά, με σταυρούς προτίμησης σε υποψήφιους διαφορετικών κομμάτων και ανεξάρτητων πολιτικών (θα πρέπει να ψηφίσουν 24–50 υποψήφιους)

 Αποτελέσματα 
+Αποτελέσματα των εκλογών300x300pxΚόμμαΨήφοι%ΈδρεςΚόμμα Εθνικής Ενότητας2.025.76839,6124 3Ρεπουμπλικανικό Τουρκικό Κόμμα1.631.75831,9118 6Δημοκρατικό Κόμμα379.6587,42337x37εσ Λαϊκό Κόμμα342.2636,693 6Κόμμα Αναγέννηση329.4976,442Κοινοτικό Δημοκρατικό Κόμμα 225.2184,400 3Ο Δρόμος για την Ανεξαρτησία 99.0861,94Νέο0ΝέοΣοσιαλιστικό Απελευθερωτικό Κόμμα «Νέες Δυνάμεις» 79.6261,560Ανεξάρτητοι8100,020Σύνολο5.113.68410050Έγκυρα ψηφοδέλτια105.40690,09Άκυρα / κενά ψηφοδέλτια 11.5969,91Ψήφισαν117.005100–Εγγεγραμμένοι ψηφοφόροι / προσέλευση203.79257,41Πηγή: Yeniduzen

Στατιστικά εκλογών 

Από τα 50 εκλεγμένα μέλη οι 11 είναι γυναίκες (22%)Από τα 50 εκλεγμένα μέλη οι 19 (38%) είναι νεόφερτοι πολιτικοί που μπήκαν για πρώτη φορά στο κοινοβούλιο
 Παραπομπές 

ΤΔΒΚ
Κατηγορία:Εκλογές στην Τουρκική Δημοκρατία της Βόρειας Κύπρου